system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Social-democrație?
assistant
Democrație socială sau social-democrația este o doctrină politică care s-a lansat spre sfârșitul secolului XIX. Inițial, suportul pentru democrație socială a venit de la marxiști și primele partide social-democrate au inclus socialiști revoluționari (Rosa Luxemburg, Karl Liebknecht, Clara Zetkin și Vladimir Ilici Lenin), precum și socialiști moderați (Eduard Bernstein și Karl Kautsky). După Al Doilea Război Mondial și Revoluția Rusă din 1917, democrația socială a fost asociată, în exclusivitate, cu o formă de socialism moderată și nerevoluționară, diferită de alte doctrine de stânga, precum comunismul. 

Social-democrația modernă pune accent pe o reformă legislativă treptată a sistemului capitalist, cu țelul de a face acest sistem mai echitabil și uman. Doctrina social-democrată este astăzi răspândită în lume, fiind în multe țări, mai ales în Europa, cea mai puternică forță de stânga.

Partide social-democrate 

 Partidul Social Democrat (România)
 Partidul Social Democrat (Moldova)
 Partidul Social Democrat (Germania)
 Partidul Social Democrat din Austria
 Partidul Social Democrat (Estonia)
 Partidul Socialiștilor Europeni
 Partidul Republican al Poporului din Turcia
 Partidul Național Democratic (Egipt)
 Direcția - Social Democrația (Slovacia)
 Adunarea Constituțională Democratică (Tunisia)

Politici social-democrate 

În general, social-democrații susțin:

 O economie de piață socială (economie mixtă), cu prevederi legale pentru protejarea muncitorilor, consumatorilor și întreprinzătorilor mici;
 Un sistem extensiv și complex de protecție socială, pentru a contracara efectele sărăciei și pentru a proteja pe cei care nu pot să lucreze într-un sistem de piață liberă (adică, șomerii și pensionarii);
 Un nivel de impozitare relativ ridicat, mai ales impozitare progresivă, pentru a redistribui venitul într-o societate;
 Un sistem de învățământ și sănătate oferit de guvern (public), finanțat din taxe;
 Condiții minime garantate prin lege pentru muncitori (salariu minim, protecție împotriva concedierii abuzive, etc.);
 Protecția mediului (deși multe partide social-democrate nu pun accent pe politici ecologiste);
 Multiculturalism, drepturile minorităților și o politică relativ deschisă față de migrație;
 O politică socială seculară și progresivă. Majoritatea partidelor social-democrate susțin căsătoria între persoane de același sex, avortul și politicile liberale privind drogurile recreaționale;
 O politică externă care promovează democrația, protecția drepturilor omului și, unde este posibil, multilateralismul.

Note 

Teorii politice
Doctrine politice de stânga